تنتظر أحزاب الأغلبية الحكومية، تلقي الضوء الأخضر من رئيس الحكومة، من أجل عقد اجتماع هيئة الأغلبية، استعدادا لمرحلة ما بعد “الخطاب الملكي” الذي طالب من العثماني تغييرات في الإدارات والمؤسسات والحكومة. وحسب مصادر “كود” فإن الاجتماع المزمع عقده، وفق مقرب من نبيل بنعبد الله، الأمين العام لحزب “التقدم والاشتراكية”، لن يحل الخلافات القائمة وسط الأغلبية، خصوصا وأنه “أحزاب تريد النيل من المقاومة والصمود لي دار حزب الكتاب ف الفترة الحكومية السابقة والحالية، وبغات تستغل موضوع الصحة لي هو مشكل غير مرتبط بالوزير المعني بقدر ماهو مرتبط بعدة بالإدارة وكاينا تداخلات مع القطاع الخاص حيث ميمكنش تحميل مسؤولية غير القطاع العام” تقول مصادر كود. الخلافات قائمة والعداوة ثابتة بين الاحزاب السياسية المشكلة فالحكومة. تبادل القصف والرسائل، كل حزب كيقول هو لي قادر يمشي بعيد بالبلاد، ويدير تنمية، الاحرار كيقول الكفاءات، والبيجيدي كيقول الحكامة، لكن “الوضع الحالي يتجاوز الحزبين” يقول زعيم حزب سياسي لـ”كود”. اخير حاجة وقعات بين الحزبين، هو هجوم لي دار عبد الاله بنكيران، رئيس الحكومة السابق على رشيد الطالبي العلمي، وصفو بـ”الحقير” وقال بأنه “جا عندو كيطلبو يكون وزير”. اما التقدم والاشتراكية، لي لقا راسو وحيد بلا مدافع، عكس الحكومة السابقة فاش كان بنيكران كيدافع عليهم، باقي عندو خلافات وحسابات، اتحاد لشكر مكيحملوش واحزاب اخرى طامعة فحقائبو الوزارية فافق التعديل الحكومي. تعديل غادي يمس الهيكلة الحكومية وغادي يقلص الحقائب. 
الأغلبية الحكومية مطايفة. كلشي مضارب مع كلشي وشي عينو فوزارة شي